Előterjesztve:

 Költségvetési, Pénzügyi és Vagyonnyilatko-zatokat Ellenőrző Bizottsághoz

# **E L Ő T E R J E S Z T É S**

# **A Képviselő-testület 2014. november 20-i rendes ülésére**

**Tárgy: Budapest II. kerületi Polgármesteri Hivatalának 2015. évi Belső Ellenőrzési Terve**

## Készítette: Marosvári József

##  belső ellenőrzési vezető

**Egyeztetve:** Dankó Virág

 alpolgármester

 **A napirend tárgyalása**

 **zárt ülést nem igényel.**

**Tisztelt Képviselő-testület!**

A Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 119. § (5) bekezdése értelmében „A helyi önkormányzatra vonatkozó éves ellenőrzési tervet a képviselő-testület az előző év december 31-éig hagyja jóvá.”

A Belső Ellenőrzési Kézikönyvről szóló I-36-13/2013. Jegyzői Intézkedésben foglaltaknak megfelelően készült el 2015. évre vonatkozóan a Belső Ellenőrzési Terv.

A Költségvetési, Pénzügyi és Vagyonnyilatkozatokat Ellenőrző Bizottság a kialakult véleményét a testületi ülésen ismerteti.

Kérem a tisztelt Képviselő-testületet, hogy a határozati javaslatot fogadja el.

# **Határozati javaslat**

A Képviselő-testület úgy dönt, hogy jóváhagyja a Budapest II. kerületi Polgármesteri Hivatalának jelen határozat mellékletét képező, 2015. évre szóló Belső Ellenőrzési Tervét.

Felelős: Jegyző

Határidő: azonnal

*/A határozat elfogadása egyszerű többségű szavazást igényel./*

**Budapest, 2014. november 10.**

 **dr. Szalai Tibor**

 **Jegyző**

**MELLÉKLET**

**Budapest II. kerületi Polgármesteri Hivatalának**

 **2015. évi Belső Ellenőrzési Terve**

A költségvetési szervek belső ellenőrzési rendjét meghatározó jogszabályi környezet alapján került sor a Belső Ellenőrzési Terv összeállítására.

A főbb jogszabályi előírások az alábbiak:

**- A Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 119. §** (4) bekezdése értelmében a jegyző köteles gondoskodni –a belső kontrollrendszeren belül- a belső ellenőrzés működtetéséről az államháztartásért felelős miniszter által közzétett módszertani útmutatók és a nemzetközi belső ellenőrzési standardok figyelembevételével. A helyi önkormányzat belső ellenőrzése keretében gondoskodni kell a felügyelt költségvetési szervek ellenőrzéséről is.

(5) A helyi önkormányzatra vonatkozó éves ellenőrzési tervet a képviselő-testület az előző év december 31-éig hagyja jóvá.

**- Az államháztartásról szóló 2011. évi CXCV. törvény (továbbiakban: Áht.) 70. §** (1) bekezdése értelmében a belső ellenőrzés kialakításáról, megfelelő működtetéséről és függetlenségének biztosításáról a költségvetési szerv vezetője köteles gondoskodni.

Az irányító szerv belső ellenőrzést végezhet

a) az irányítása alá tartozó bármely költségvetési szervnél,

b) a saját vagy az irányítása, felügyelete alá tartozó költségvetési szerv használatába, vagyonkezelésébe adott nemzeti vagyonnal való gazdálkodás tekintetében,

c) az irányító szerv által nyújtott költségvetési támogatások felhasználásával kapcsolatosan a kedvezményezetteknél és a lebonyolító szerveknél, és

d) az irányítása alá tartozó bármely, a köztulajdonban álló gazdasági társaságok takarékosabb működéséről szóló 2009. évi CXXII. törvény 1. § a) pontjában meghatározott köztulajdonban álló gazdasági társaságnál.

**- A költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet (továbbiakban: Bkr.) 15.** **§** (1) A költségvetési szerv vezetője köteles a belső ellenőrzés működéséhez szükséges forrásokat biztosítani.

A 2015. évi ellenőrzési terv a I-36-14/2013. Jegyzői Intézkedésbe foglalt Belső Ellenőrzési Stratégiai Tervvel, továbbá a Belső Ellenőrzési Kézikönyvről szóló I-36-13/2013. Jegyzői Intézkedésben foglaltakkal összhangban került összeállításra.

A **Bkr. 31. § (2) bekezdése** értelmében “Az éves ellenőrzési tervnek a stratégiai ellenőrzési tervben és a kockázatelemzés alapján felállított prioritásokon, valamint a belső ellenőrzés rendelkezésére álló erőforrásokon kell alapulnia.”

A **Bkr. 31. § (4) bekezdése** értelmében az éves ellenőrzési terv tartalmazza:

a) az ellenőrzési tervet megalapozó elemzések és a kockázatelemzés eredményének összefoglaló bemutatását;

b) a tervezett ellenőrzések tárgyát;

c) az ellenőrzések célját;

d) az ellenőrizendő időszakot;

e) a rendelkezésre álló és a szükséges ellenőrzési kapacitás meghatározását;

f) az ellenőrzés típusát;

g) az ellenőrzések tervezett ütemezését;

h) az ellenőrzött szerv, illetve szervezeti egységek megnevezését;

i) a tanácsadó tevékenységre tervezett kapacitást;

j) a soron kívüli ellenőrzésekre tervezett kapacitást;

k) a képzésekre tervezett kapacitást;

l) az egyéb tevékenységeket.

A bizonyosságot adó (ellenőrzési) feladatok **kockázatelemzés** alapján kerültek be az Éves Ellenőrzési Tervbe az alábbiak szerint:

Az államháztartás számviteli rendszere 2014. január 1-jétől teljesen megváltozott. Új jogszabályok léptek életbe.

A Pénzügyi Iroda 2014. évi kockázatelemzésében magas kockázatként jelölték meg az új számviteli szabályok életbelépését, a jogszabályok gyakori módosítását, és az új jogszabályok számos értelmezését, ezért indokolt ellenőrizni, hogy a jogszabályi változásokból eredő feladatokat elvégezték-e, határidőre elkészítették-e a kapcsolódó új belső szabályzatokat és a gyakorlati végrehajtás ennek megfelelően történik-e.

A Humánpolitikai Irodán a dolgozók nem rendszeres juttatásai, a külső megbízási díjak, és az egyéb személyi juttatások fontos szerepe és a bennük rejlő kockázatok miatt indokolt ezen feladatok végrehajtásának és elszámolásának ellenőrzése.

A közoktatási intézmények működésének biztosítása, továbbá a feladatellátás újszerűsége miatt indokolt a közoktatási intézmények működtetésével kapcsolatos önkormányzati feladatok végrehajtásának ellenőrzése a Polgármesteri Hivatal érintett irodáinál.

Az éves terv - az Állami Számvevőszék javaslatainak végrehajtásaként - szabályszerűségi és pénzügyi ellenőrzésként tartalmazza az állami normatíva igénybevételét megalapozó adatszolgáltatások szúrópróbaszerű ellenőrzését.

A Művelődési Iroda 2014. évi kockázatelemzésében megfogalmazottak alapján a nagy

intézményhálózatra tekintettel a normatív igénylések és elszámolások jogszerűsége és pontossága nagy kockázattal jár a jövőben is, pénzügyi kihatása is számottevő.

Fentiek alapján került be az éves ellenőrzési munkatervbe a normatív állami hozzájárulás igénylésének és elszámolásának ellenőrzése a Művelődési Irodán; a Szociális és Gyermekvédelmi Irodán, továbbá a hozzájuk tartozó óvodai nevelést ellátó, és a szociális és gyermekjóléti intézményeknél. (A közoktatási intézmények vonatkozásában az Intézmény-gazdálkodási Iroda munkatársain keresztül.)

Az Áht. 70. § (1) bekezdés c) pontjába foglalt előírások alapján került be az éves ellenőrzési tervbe az Önkormányzat költségvetéséből céljelleggel juttatott támogatások felhasználásának ellenőrzése a kedvezményezett szervezetek dokumentációinak vizsgálatával.

Utóellenőrzésre javasolt feladat az Önkormányzat 2013. évi beszámoló és mérleg alátámasztásaként az eszközök és források leltározásának 2014. évi ellenőrzésének utóvizsgálata; a Városrendészeti és Környezetvédelmi Iroda Parkolási Csoport tevékenységéhez kapcsolódó pénzügyi feladatok végrehajtásának és elszámolásának 2014. évi ellenőrzésével kapcsolatos utóvizsgálat; a kötelezettségvállalások előkészítésének a Beruházási és Városüzemeltetési Iroda Üzemeltetési Csoportjánál 2014. évben elvégzett célvizsgálat utóellenőrzése; az Építésügyi Iroda 2013. évi teljes körű vizsgálatának utóellenőrzése; továbbá az Állami Számvevőszéknek a Budapest II. Kerületi Önkormányzat vagyongazdálkodása szabályszerűségének ellenőrzéséről 2014. évben készült témavizsgálati jelentésében megfogalmazott észrevételek, javaslatok megvalósulásának ellenőrzése.

A költségvetési szerveknél végzendő pénzügyi-gazdasági ellenőrzésre, továbbá a belső kontrollrendszerrel és a pénzgazdálkodási jogosultságokkal kapcsolatos témavizsgálatokbabevont intézmények kiválasztása kockázatelemzés (a korábbi vizsgálat óta eltelt időszak hossza, továbbá a vezetői megbízás esetén a hátralévő évek száma) alapján történt.

A készpénz (házipénztár, ellátmány) kezelésével és elszámolásával kapcsolatos feladatok ellenőrzése a pénzkezelés, és az utólagos elszámolási kötelezettséggel kiadott összegek kezelésének magas kockázata miatt indokolt.

Az intézményeknél a korábbi években elvégzett ellenőrzések során feltárt hiányosságok felszámolására tett intézkedések nyomon követésének ellenőrzésére utóvizsgálat keretében kerül sor.

Az éves ellenőrzési tervet a rendelkezésre álló erőforrások alapján 3 fő teljes munkaidős belső ellenőri létszámra terveztük.

A **belső ellenőri kapacitás** alapján az ellenőrzésekre fordítható és a tervezett ellenőrzések teljesítéséhez szükséges munkanapok száma:

| 2015. évben a munkanapok száma: Munkanapok száma 3 főre összesen:ebből kieső idők: szabadság (110 nap tárgyévi, 22 nap előző évi)  szakmai továbbképzésre fordított napok száma  jogszabályok, szakmai anyagok tanulmányozása  a tanácsadó tevékenységre tervezett kapacitás  a Bkr.-ben meghatározott egyéb feladatok Ellenőrzésre fordítható munkanapok száma: 2015. évre tervezett ellenőrzések erőforrás-szükséglete: Soron kívüli ellenőrzések kapacitása (20%) Ellenőrzésre fordítandó munkanapok összesen:   |   -132 nap-12 nap-30 nap -30 nap -40 nap | 254 nap762 nap518 nap414 nap104 nap518 nap |
| --- | --- | --- |

**A. A Polgármesteri Hivatalnál elvégzendő feladatok**

A Képviselő-testület munkájának segítése, döntéseinek előkészítése és döntéseinek végrehajtása érdekében az éves hivatali ellenőrzési feladatok meghatározása, elvégzése során **elsődleges cél**, hogy a Polgármesteri Hivatal

* működése, szabályozottsága megfelel-e a jogszabályi előírásoknak,

- a hivatal szervezeti és működési rendje megfelelően biztosítja-e az önkormányzati feladatok hatékony és szakszerű ellátását, a gazdálkodással összefüggő feladatok szabályszerű ellátását, maradéktalanul érvényesülnek-e az erre vonatkozó követelmények,

* a hivatalon belül működő egyes belső szervezeti egységek a vonatkozó jogszabályokban, belső intézkedésben foglaltak szerint látják-e el tevékenységüket,
* megszervezték-e a belső kontrollrendszert és azt hatékonyan működtetik-e,
* az Önkormányzat költségvetéséből céljelleggel juttatott támogatások felhasználása a rendeltetésének megfelelően történt-e,

**I. Szabályszerűségi, pénzügyi, és teljesítmény ellenőrzések**

1. **Az államháztartási számvitel 2014. évi változásához kapcsolódó feladatok végrehajtásának ellenőrzése**

A tervezett ellenőrzés **tárgya**: számviteli rendszer

 Az ellenőrzés **célja**: 2014. január 1-jétől új jogszabályok léptek életbe az államháztartási számvitel területén. A vizsgálat célja megállapítani, hogy a jogszabályi változásokból eredő feladatokat elvégezték-e, határidőre elkészítették-e a kapcsolódó új belső szabályzatokat és a gyakorlati végrehajtás ennek megfelelően történik-e.

 Az ellenőrizendő **időszak**: 2014. és 2015. év

 A szükséges ellenőrzési **kapacitás**: 30 ellenőri nap

 Az ellenőrzés **jellege**: célvizsgálat

 Az ellenőrzés **típusa**: szabályszerűségi

 Az ellenőrzés **módszere**: szúrópróbaszerű

 Az ellenőrzés **ütemezése**: IV. negyedév

 Az **ellenőrzött szervezeti egység**: Pénzügyi Iroda

**2. A dolgozók nem rendszeres juttatásai, a külső megbízási díjak, és az egyéb személyi juttatások kifizetésének ellenőrzése**

A tervezett ellenőrzés **tárgya**: dolgozók nem rendszeres juttatásai, külső megbízási díjak, és az egyéb személyes juttatások kifizetésével kapcsolatos tevékenység.

 Az ellenőrzés **célja**: megállapítani, hogy a tevékenységet megfelelően szabályozták-e, a gyakorlati végrehajtás ennek megfelelően történik-e.

 Az ellenőrizendő **időszak**: 2014. és 2015. év

 A szükséges ellenőrzési **kapacitás**: 25 ellenőri nap

 Az ellenőrzés **jellege**: célvizsgálat

 Az ellenőrzés **típusa**: szabályszerűségi

 Az ellenőrzés **módszere**: szúrópróbaszerű

 Az ellenőrzés **ütemezése**: III. negyedév

Az **ellenőrzött szervezeti egység**: Humánpolitikai Iroda

**3. A közoktatási intézmények működtetésével kapcsolatos önkormányzati feladatok végrehajtásának ellenőrzése**

A tervezett ellenőrzés **tárgya**: közoktatási intézmények működtetése.

 Az ellenőrzés **célja**: megállapítani, hogy a köznevelésről szóló 2011. évi CXC. (továbbiakban: Nkt.) törvény 74. §-ában foglalt előírásokat hogyan hajtották végre.

 Az ellenőrizendő **időszak**: 2014. év

 A szükséges ellenőrzési **kapacitás**: 40 ellenőri nap

 Az ellenőrzés **jellege**: célvizsgálat

 Az ellenőrzés **típusa**: szabályszerűségi

 Az ellenőrzés **módszere**: szúrópróbaszerű

 Az ellenőrzés **ütemezése**: IV. negyedév

 Az **ellenőrzött szervezeti egység**: a Polgármesteri Hivatal kapcsolódó irodái

**4. A normatív állami hozzájárulás igénylésének és elszámolásának ellenőrzése a Művelődési Irodán; a Szociális és Gyermekvédelmi Irodán, továbbá a hozzájuk tartozó óvodai nevelést ellátó; szociális és gyermekjóléti intézményeknél (a 2006. június 19-én kelt Jegyzői utasításban, továbbá a I-22/11/2007. sz. Jegyzői Intézkedésben foglaltaknak megfelelően.)**

 A tervezett ellenőrzés **tárgya**: normatív állami hozzájárulások igénylése és elszámolása.

 Az ellenőrzés **célja**: megállapítani, hogy a normatív hozzájárulásokat a költségvetési törvényben és a feladatellátásra vonatkozó jogszabályokban meghatározott feltételek teljesítése alapján igényelték-e; a normatív hozzájárulások elszámolását a jogszabályi előírásoknak megfelelően készítették-e el, azok adattartalma megalapozott és megbízható-e.

 Az ellenőrizendő **időszak**: 2014. és 2015. évek

 A szükséges ellenőrzési **kapacitás**: 40 ellenőri nap

 Az ellenőrzés **jellege**: témavizsgálat

 Az ellenőrzés **típusa**: szabályszerűségi

 Az ellenőrzés **módszere**: szúrópróbaszerű

 Az ellenőrzés **ütemezése**: I. negyedév, és IV. negyedév

 Az **ellenőrzött szervezeti egységek**: Művelődési Iroda; Szociális és Gyermekvédelmi Iroda, továbbá a hozzájuk tartozó óvodai nevelést ellátó, továbbá szociális és gyermekjóléti intézmények.

**5. Az Önkormányzat költségvetéséből céljelleggel juttatott támogatások felhasználásának ellenőrzése a kedvezményezett szervezetek dokumentációinak ellenőrzése alapján**

A tervezett ellenőrzés **tárgya**: céljelleggel juttatott támogatások felhasználása.

 Az ellenőrzés **célja**: megállapítani, hogy a céljelleggel juttatott támogatások felhasználása a rendeltetésének megfelelően történt-e.

 Az ellenőrizendő **időszak**: 2014. év

 A szükséges ellenőrzési **kapacitás**: 23 ellenőri nap

 Az ellenőrzés **jellege**: célvizsgálat

 Az ellenőrzés **típusa**: szabályszerűségi

 Az ellenőrzés **módszere**: szúrópróbaszerű

 Az ellenőrzés **ütemezése**: III. negyedév

 Az **ellenőrzött szervezeti egység**: a Polgármesteri Hivatal kapcsolódó irodái

**II. Utóvizsgálatok**

Az utóvizsgálatok **célja** annak megállapítása, hogy az előző ellenőrzések megállapításai mennyiben hasznosultak, végrehajtották-e az intézkedési tervben foglalt észrevételeket, javaslatokat.

 Az **ellenőrizendő időszak**: jelenlegi gyakorlat

 Vizsgálatok **jellege**: utóellenőrzés

 Vizsgálatok **típusa**: szabályszerűségi, pénzügyi

**1. Az Önkormányzat 2013. évi beszámoló és mérleg alátámasztásaként az eszközök és források leltározásának 2014. évi ellenőrzésével kapcsolatos utóvizsgálat a Polgármesteri Hivatal érintett irodáinál (Pénzügyi Iroda, Beruházási és Városüzemeltetési Iroda, Vagyonhasznosítási és Ingatlan-nyilvántartási Iroda, Informatikai Iroda)**

 A szükséges ellenőrzési kapacitás: 11 ellenőri munkanap

 Az ellenőrzés ütemezése: IV. negyedév

**2. A Városrendészeti és Környezetvédelmi Iroda Parkolási Csoport tevékenységéhez kapcsolódó pénzügyi feladatok végrehajtásának és elszámolásának 2014. évi ellenőrzésével kapcsolatos utóvizsgálat a Polgármesteri Hivatal érintett irodáinál (Városrendészeti és Környezetvédelmi Iroda, Pénzügyi Iroda, dr. Szigeti Szilvia adatvédelmi felelős)**

 A szükséges ellenőrzési kapacitás: 11 ellenőri munkanap

 Az ellenőrzés ütemezése: III. negyedév

**3. A kötelezettségvállalások előkészítésének a Beruházási és Városüzemeltetési Iroda Üzemeltetési Csoportjánál 2014. évben elvégzett célvizsgálat utóellenőrzése**

 A szükséges ellenőrzési kapacitás: 11 ellenőri munkanap

 Az ellenőrzés ütemezése: IV. negyedév

**4. Az Építésügyi Iroda 2013. évi teljes körű vizsgálatának utóellenőrzése**

 A szükséges ellenőrzési kapacitás: 11 ellenőri munkanap

 Az ellenőrzés ütemezése: III. negyedév

**5. Az Állami Számvevőszéknek a Budapest II. Kerületi Önkormányzat vagyongazdálkodása szabályszerűségének ellenőrzéséről 2014. évben készült téma-vizsgálati jelentésében megfogalmazott észrevételek, javaslatok magvalósulásának utóellenőrzése a Polgármesteri Hivatal érintett irodáinál**

 A szükséges ellenőrzési kapacitás: 8 ellenőri munkanap

 Az ellenőrzés ütemezése: IV. negyedév

**B. Az Önkormányzat felügyelete alá tartozó költségvetési intézményeknél elvégzendő feladatok**

Az éves intézményi ellenőrzési feladatok meghatározása, elvégzése során **elsődleges cél** annak megítélése, hogy az Önkormányzat felügyelete alá tartozó költségvetési intézmények működése, gazdálkodása

* mennyiben szervezett, szabályozott,

- a rendelkezésükre bocsátott vagyonnal, pénzeszközökkel felelősen, a jogszabályi előírásoknak megfelelően gazdálkodnak-e,

* milyen színvonalon tesznek eleget beszámolási, könyvvezetési kötelezettségüknek,
* az operatív gazdálkodás kielégíti-e a követelményeket,
* megszervezték-e a belső kontrollrendszert, és azt hatékonyan működtetik-e.

**I. Pénzügyi-gazdasági ellenőrzések**

Pénzügyi-gazdasági ellenőrzésre 2 önállóan működő költségvetési szervnél kerül sor.

 A tervezett ellenőrzések **tárgya**: Tervezés, operatív gazdálkodás, beszámolás

 Az ellenőrzések **célja**: A gazdálkodás szabályozott-e, a végrehajtás és a dokumentálás szabályszerű-e

 Az ellenőrzések **jellege**: általános gazdasági

 Az ellenőrzések **típusa**: rendszerellenőrzés

 Az ellenőrzések **módszere**: szúrópróbaszerű, egy havi banki és pénztári anyag tételes ellenőrzése

**1. Kitaibel Pál Utcai Óvoda** (102 Budapest, Kitaibel Pál utca 10.)

 Ellenőrizendő időszak: 2013. és 2014. évek, jelenlegi gyakorlat

 A szükséges ellenőrzési kapacitás: 30 ellenőri munkanap

 Az ellenőrzés ütemezése: II. negyedév

**2. Szemlőhegy Utcai Óvoda** (1023 Budapest, Szemlőhegy utca 27/b.)

 Ellenőrizendő időszak: 2013. és 2014. évek, jelenlegi gyakorlat

 A szükséges ellenőrzési kapacitás: 30 ellenőri munkanap

 Az ellenőrzés ütemezése: III. negyedév

**II. Téma- és célvizsgálatok**

**a.)** A **belső kontrollrendszer**rel és a **pénzgazdálkodási jogosultságok**kal kapcsolatos szabályozottságnak és gyakorlati végrehajtásának ellenőrzésére 2 önállóan működő költségvetési szervnél kerül sor.

 A tervezett ellenőrzések **tárgya:** A belső kontrollrendszer (kontrollkörnyezet, kockázatkezelési rendszer, kontrolltevékenységek, információs és kommunikációs rendszer, nyomon követési rendszer (monitoring) kialakítása, működtetése és fejlesztése. A kötelezettségvállalás, pénzügyi ellenjegyzés, teljesítés igazolása, érvényesítés és utalványozás rendjének kialakítása.

 Az ellenőrzések **célja**: Annak megállapítása, hogy a belső kontrollrendszer szabályozása és gyakorlata, továbbá a kötelezettségvállalás, ellenjegyzés, teljesítési igazolás, érvényesítés és utalványozás rendjének intézményi saját belső szabályozása maradéktalanul megtörtént-e, annak gyakorlati működtetése megfelel-e az Áht-ban, az Ávr-ben és a Bkr-ben foglalt előírásoknak.

 Az **ellenőrizendő időszak**: jelenlegi gyakorlat

 Az ellenőrzések **jellege**: témavizsgálat

 Az ellenőrzések **típusa**: szabályszerűségi

 Az ellenőrzések **módszere**: szúrópróbaszerű

**1. Virág árok Óvoda** (1026 Budapest,Virág árok 8.)

 A szükséges ellenőrzési kapacitás: 14 ellenőri munkanap

 Az ellenőrzés ütemezése: II. negyedév

**2. Völgy Utcai Ökumenikus Óvoda** (1021 Budapest, Völgy utca 1-3.)

 A szükséges ellenőrzési kapacitás: 14 ellenőri munkanap

 Az ellenőrzés ütemezése: IV. negyedév

**b.) A készpénzkezeléssel (házipénztár, ellátmány) kapcsolatos feladatok ellenőrzése. (Kiemelten az utólagos elszámolási kötelezettséggel felvett összegek kezelésének és nyilvántartásának vizsgálata.)**

 A tervezett ellenőrzés **tárgya**: készpénzkezelések (házipénztárak, ellátmányok) kezelése, elszámolása.

 Az ellenőrzés **célja**: megállapítani, hogy a házipénztárak, továbbá az ellátmányokkal kapcsolatos feladatok végrehajtása és elszámolása megfelel-e a jogszabályi előírásoknak. Az utólagos elszámolási kötelezettséggel felvett összegek nyilvántartásánál érvényesül-e a bruttó elszámolás elve.

 Az ellenőrizendő **időszak**: jelenlegi gyakorlat

 A szükséges ellenőrzési **kapacitás**: 42 ellenőri nap

 Az ellenőrzés **jellege**: témavizsgálat

 Az ellenőrzés **típusa**: szabályszerűségi, pénzügyi

 Az ellenőrzés **módszere**: szúrópróbaszerű

 Az ellenőrzés **ütemezése**: folyamatosan

 Az ellenőrzött intézmények: Előzetes bejelentés nélküli (meglepetésszerű) vizsgálat miatt az intézmények kijelölésére később kerül sor.

**III. Utóvizsgálatok**

Az utóvizsgálatok **célja** annak megállapítása, hogy az előző ellenőrzés megállapításait miként hasznosították. Végrehajtották-e az intézkedési tervben foglaltakat.

 Az **ellenőrizendő időszak**: jelenlegi gyakorlat

 Vizsgálatok **jellege**: utóellenőrzés

 Vizsgálatok **típusa**: szabályszerűségi, pénzügyi

**1. A Családsegítő és Gyermekjóléti Központnál** (1022 Budapest, Fillér utca 50/B.) 2014. évben elvégzett témavizsgálat (belső kontrollrendszer és a pénzforgalmi jogosultságok ellenőrzése) utóvizsgálata

 A szükséges ellenőrzési kapacitás: 12 ellenőri munkanap

Az ellenőrzés ütemezése: I. negyedév

**2. Az Egészségügyi Szolgálatnál** (1027 Budapest, Kapás utca 22.) 2014. évben elvégzett pénzügyi-gazdasági ellenőrzés utóvizsgálata

 A szükséges ellenőrzési kapacitás: 30 ellenőri munkanap

Az ellenőrzés ütemezése: IV. negyedév

**3. Az Intézményeket Működtető Központnál** (1022 Budapest, Törökvész út 18.) 2013. évben elvégzett pénzügyi-gazdasági ellenőrzés utóellenőrzése

 A szükséges ellenőrzési kapacitás: 10 ellenőri munkanap

Az ellenőrzés ütemezése: IV. negyedév

**4. Az I. sz. Gondozási Központnál** (1027 Budapest, Bem tér 2.) 2014. évben elvégzett témavizsgálat (Belső kontrollrendszer és pénzforgalmi jogosultságok vizsgálata) utóellenőrzése

 A szükséges ellenőrzési kapacitás: 10 ellenőri munkanap

Az ellenőrzés ütemezése: IV. negyedév

**5. A Bolyai Utcai Óvoda** (1023 Budapest, Bolyai utca 15.) 2014. évi pénzügyi-gazdasági vizsgálatának utóellenőrzése

 A szükséges ellenőrzési kapacitás: 12 ellenőri munkanap

Az ellenőrzés ütemezése: IV. negyedév

**KOCKÁZATELEMZÉS**

**a 2015. évi**

**belső ellenőrzési munkatervhez**

A Bkr. 31. § (2) bekezdése értelmében “Az éves ellenőrzési tervnek a stratégiai ellenőrzési tervben és a kockázatelemzés alapján felállított prioritásokon, valamint a belső ellenőrzés rendelkezésére álló erőforrásokon kell alapulnia.”

**I. A Polgármesteri Hivatalban elvégzendő ellenőrzési feladatok kockázatelemzése**

Az államháztartás számviteli rendszere 2014. január 1-jétől teljesen megváltozott. Új jogszabályok léptek életbe.

A Pénzügyi Iroda 2014. évi kockázatelemzésében magas kockázatként jelölték meg az új számviteli szabályok életbelépését, a jogszabályok gyakori módosítását, és az új jogszabályok számos értelmezését, ezért indokolt ellenőrizni, hogy a jogszabályi változásokból eredő feladatokat elvégezték-e, határidőre elkészítették-e a kapcsolódó új belső szabályzatokat és a gyakorlati végrehajtás ennek megfelelően történik-e.

A Humánpolitikai Irodán a dolgozók nem rendszeres juttatásai, a külső megbízási díjak, és az egyéb személyi juttatások fontos szerepe és a bennük rejlő kockázatok miatt indokolt ezen feladatok végrehajtásának és elszámolásának ellenőrzése.

A közoktatási intézmények működésének biztosítása, továbbá a feladatellátás újszerűsége miatt indokolt a közoktatási intézmények működtetésével kapcsolatos önkormányzati feladatok végrehajtásának ellenőrzése a Polgármesteri Hivatal érintett irodáinál.

Az éves terv - az Állami Számvevőszék javaslatainak végrehajtásaként - szabályszerűségi és pénzügyi ellenőrzésként tartalmazza az állami normatíva igénybevételét megalapozó adatszolgáltatások szúrópróbaszerű ellenőrzését.

A Művelődési Iroda 2014. évi kockázatelemzésében megfogalmazottak alapján a nagy intézményhálózatra tekintettel a normatív igénylések és elszámolások jogszerűsége és pontossága nagy kockázattal jár a jövőben is, pénzügyi kihatása is számottevő.

Fentiek alapján került be az éves ellenőrzési munkatervbe a normatív állami hozzájárulás igénylésének és elszámolásának ellenőrzése a Művelődési Irodán; a Szociális és Gyermekvédelmi Irodán, továbbá a hozzájuk tartozó óvodai nevelést ellátó, és a szociális és gyermekjóléti intézményeknél. (A közoktatási intézmények vonatkozásában az Intézmény-gazdálkodási Iroda munkatársain keresztül.)

Az Áht. 70. § (1) bekezdés c) pontjába foglalt előírások alapján került be az éves ellenőrzési tervbe az Önkormányzat költségvetéséből céljelleggel juttatott támogatások felhasználásának ellenőrzése a kedvezményezett szervezetek dokumentációinak vizsgálatával.

Utóellenőrzésre javasolt feladat az Önkormányzat 2013. évi beszámoló és mérleg alátámasztásaként az eszközök és források leltározásának 2014. évi ellenőrzésének utóvizsgálata; a Városrendészeti és Környezetvédelmi Iroda Parkolási Csoport tevékenységéhez kapcsolódó pénzügyi feladatok végrehajtásának és elszámolásának 2014. évi ellenőrzésével kapcsolatos utóvizsgálat; a kötelezettségvállalások előkészítésének a Beruházási és Városüzemeltetési Iroda Üzemeltetési Csoportjánál 2014. évben elvégzett célvizsgálat utóellenőrzése; az Építésügyi Iroda 2013. évi teljes körű vizsgálatának utóellenőrzése; továbbá az Állami Számvevőszéknek a Budapest II. Kerületi Önkormányzat vagyongazdálkodása szabályszerűségének ellenőrzéséről 2014. évben készült témavizsgálati jelentésében megfogalmazott észrevételek, javaslatok megvalósulásának ellenőrzése.

**II. Az intézményeknél elvégzendő ellenőrzési feladatok kockázatelemzése**

A pénzügyi-gazdasági ellenőrzésekbe, továbbá a belső kontrollrendszerrel és a pénzgazdálkodási jogosultságokkal kapcsolatos témavizsgálatokbabevont intézmények kiválasztása kockázat-elemzés (a korábbi vizsgálat óta eltelt időszak hossza, továbbá a vezetői megbízás esetén a hátralévő évek száma) alapján történt.

Az intézményeknél a korábbi években elvégzett ellenőrzések során feltárt hiányosságok felszámolására tett intézkedések nyomon követésének ellenőrzésére utóvizsgálat keretében kerül sor.

**Módszertan**

A korábbi (elsősorban pénzügyi-gazdasági ellenőrzés) vizsgálat óta **eltelt időszak hossza** esetén 1-3 év között alacsony (A), 4 év és ennél hosszabb időszak esetén magas (M) a kockázat.

Vezetői megbízás esetén a **hátralévő évek száma** alapján 0 és 1 év esetén magas (M), 2 év és annál hosszabb időszak esetén alacsony (A) a kockázat.

A pénzügyi-gazdasági ellenőrzésre, továbbá a belső kontrollrendszerrel és a pénzgazdálkodási jogosultságokkal kapcsolatos témavizsgálatokba az alábbiak szerint elsősorban azokat az intézményeket vontuk be, amelyeknél mindkét szempont szerint magas a kockázat:

**Pénzügyi-gazdasági ellenőrzések**

1. A Kitaibel Pál Utcai Óvodánál 8 éve volt pénzügyi-gazdasági ellenőrzés (6 éve volt annak az utóvizsgálata. 5 éve volt témavizsgálat a házipénztár működésével kapcsolatban (3 éve volt annak az utóvizsgálata). 4 éve volt témavizsgálat a 2010/2011. nevelési év október 1-jei közoktatási statisztikai létszámmal kapcsolatban.

Az intézmény vezetőjének 2015. július 31-én jár le a vezetői megbízása.

2. A Szemlőhegy Utcai Óvodánál 4 éve volt pénzügyi-gazdasági ellenőrzés. (A vizsgálattal kapcsolatban nem volt szükség Intézkedési terv készítésére.) 4 éve volt témavizsgálat a 2010/2011. nevelési év október 1-jei közoktatási statisztikai létszámmal kapcsolatban.

Az intézmény vezetőjének 2016. július 31-én jár le a vezetői megbízása.

**Témavizsgálatok**

A **belső kontrollrendszer ellenőrzése** fontos szerepe, és a benne rejlő magas kockázat miatt indokolt.

A **pénzforgalmi jogosultságok ellenőrzése** a korábbi pénzügyi-gazdasági ellenőrzések tapasztalatai alapján, magas kockázat alapján indokolt.

1. A Virág árok Óvodánál 7 éve volt pénzügyi-gazdasági ellenőrzés. (5 éve volt annak az utóellenőrzése.) 4 éve volt témavizsgálat a 2010/2011. nevelési év október 1-jei közoktatási statisztikai létszámmal kapcsolatban.

Az intézménynek 2014. szeptember 1-től új vezetője van, akinek 2015. július 31-ig szól a vezetői megbízása.

2. A Völgy Utcai Ökumenikus Óvoda új költségvetési szerv. 2013. szeptember 1-től 2014. július 31-ig a Budakeszi Úti Óvoda tag intézménye volt. 2014. augusztus 1-től önálló költségvetési szervként működik. Az intézmény vezetőjének 2019. július 31-ig szól a vezetői megbízása.

A készpénz (házipénztár, ellátmány) kezelésével és elszámolásával kapcsolatos feladatok ellenőrzése a pénzkezelés, és az utólagos elszámolási kötelezettséggel kiadott összegek kezelésének magas kockázata miatt indokolt.

Budapest, 2014. november 10.

 Marosvári József

 belső ellenőrzési vezető